
_START_ARTICLE_
Kit Eichler
_START_PARAGRAPH_
Kit Eichler (født 24. maj 1953) er en dansk skuespillerinde._NEWLINE_Hun er uddannet på Odense Teater i 1979, på hvilket teater hun siden da har medvirket i en række forestillinger, af hvilke kan nævnes Trold tæmmes, En skærsommernatsdrøm, Cabaret, West Side Story, Samfundets støtter og Helligtrekongers aften._NEWLINE_Hun har også været tilknyttet Det Danske Teater, Det kongelige Teater og Nørrebros Teater, med roller i forestillinger såsom Laser og pjalter, Sparekassen, Der var engang og Harry og kammertjeneren._NEWLINE_Hun er også kendt for at have deltaget i en række revyforestillinger, både i Cirkusrevyen, Hjørring Revyen og Sønderborg Revyen._NEWLINE_I tv har hun medvirket i Bryggeren og i julekalenderen Gufol mysteriet._NEWLINE_Hun har sjældent kunnet opleves på film, men har dog haft roller i Mord i mørket (1986) og Sort høst (1993), og senest Anders Matthesens film Sorte Kugler (2009)_NEWLINE_Hun har også lagt stemme til flere tegnefilmsserier f.eks. Kejserens nye skole.